Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 732/13/4401	Komárno, 11.3.2015
EEČ : 2-30-45-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov.

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 20.12.2013, spisová značka 2 Pv 732/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 01. decembra 2013 v čase okolo 14.00 hod. v katastri obce XXXXX v rybárskom revíri XXXXX, číslo revíru XXXXX, ktorý revír je kaprový a lovný a obhospodaruje ho XXXXX, lovil ryby s troma udicami na plávanú a to rybárskym prútom značky DAM o dĺžke 3,5m čiernej farby s navijakom značky DAM Quick ZRI 450 sivej farby, rybárskym prútom značky Goldstar o dĺžke 3,6m červenej farby s navijakom OKUMA Stingray tmavomodrej farby a rybárskym prútom značky RON THOMPSON o dĺžke 3,5m čierno-zelenej farby s navijakom DAM Quick 340 sivej farby, pričom je držiteľom povolenia na lov rýb ako aj rybárskeho lístka, ryby žiadne neulovil a teda pre XXXXX nespôsobil žiadnu škodu,

Uznesením prokurátora Okresnej prokuratúry Komárno zo dňa 20.12.2013, spisová značka 2 Pv 732/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry XXXXX uznesením sp. zn. 2Pv 732/13/4401 z 20. decembra 2013 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenému XXXXX, narodenému XXXXX v XXXXX, trvale bytom XXXXX, XXXXX, pre prečin pytliactva podľa ustanovenia §-u 310 odsek 1 Trestného zákona na tom skutkovom základe, že dňa 01. decembra 2013 v čase okolo 14.00 hod. v katastri obce XXXXX v rybárskom revíri XXXXX, číslo revíru XXXXX, ktorý revír je kaprový a lovný a obhospodaruje ho XXXXX, lovil ryby s troma udicami na plávanú a to rybárskym prútom značky DAM o dĺžke 3,5m čiernej farby s navijakom značky DAM Quick ZRI 450 sivej farby, rybárskym prútom značky Goldstar o dĺžke 3,6m červenej farby s navijakom OKUMA Stingray tmavomodrej farby a rybárskym prútom značky RON THOMPSON o dĺžke 3,5m čierno-zelenej farby s navijakom DAM Quick 340 sivej farby, pričom je držiteľom povolenia na lov rýb ako aj rybárskeho lístka, ryby žiadne neulovil a teda pre XXXXX nespôsobil žiadnu škodu.
Podľa § 216 odsek 2 Trestného poriadku mu bola stanovená skúšobná doba 12 mesiacov, ktorá začala plynúť dňom 14. januára 2014, t. j. od právoplatnosti uznesenia o podmienečnom zastavení trestného stíhania.
V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Skúšobná doba u obvineného uplynula 14. januára 2015. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.
Po uplynutí skúšobnej doby bol zabezpečený odpis z registra trestov a boli vyžiadané správy od Okresného úradu XXXXX, Obecného úradu XXXXX a Obvodného oddelenia Policajného zboru XXXXX so zameraním, či sa obvinený počas skúšobnej doby dopustil priestupku alebo iného protiprávneho konania.
Z obsahu doručených listín bolo zistené, že v priebehu skúšobnej doby obvinený viedol riadny život, nedopustil sa žiadneho trestného činu ani priestupku a negatívne poznatky o ňom nie sú známe. Možno teda konštatovať, že obvinený viedol riadny život počas celej skúšobnej doby.
Vzhľadom na to, že u obvineného boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčil, rozhodol som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor